लाल निशान पर पहुंचा सेंसेक्स-निफ्टी, कच्चे तेलों की कीमतों में आई गिरावट
AajNoida 02/17/2020 देश
मुंबई। कोरोना वायरस को लेकर बढ़ती चिंताओं के बीच बैंकिंग और वित्त कंपनियों के शेयरों में गिरावट के साथ शुरुआती कारोबार में सोमवार को सेंसेक्स 65 अंक गिरकर खुला। बीएसई का 30 कंपनी के शेयरों का सूचकांक सेंसेक्स 65 अंक यानी 0.16 प्रतिशत गिरकर 41,192.74 अंक पर खुला। हालांकि सुबह पौने ग्यारह बजे इसमें मामूली सुधार देखा गया। यह 22.44 अंक यानी 0.05 प्रतिशत सुधरकर 41,280.18 अंक पर चल रहा है।
इसी तरह नेशनल स्टॉक एक्सचेंज का निफ्टी 28 अंक यानी 0.23 प्रतिशत टूटकर 12,085.45 अंक पर खुला। सुबह पौने ग्यारह बजे इसमें 8.35 अंक यानी 0.06 प्रतिशत की गिरावट के साथ 12,105.10 कारोबार हो रहा है। पिछले सत्र के कारोबार में सेंसेक्स 41,257.74 अंक और निफ्टी 12,113.50 अंक पर बंद हुआ था।
ब्रोकरों के अनुसार वैश्विक स्तर पर कोरोना वायरस को लेकर फैली चिंता के बीच निवेशकों का रुख सावधानी भरा हुआ है। इस बीच ब्रेंट कच्चा तेल वायदा भाव 0.19 प्रतिशत टूटकर 57.21 डॉलर प्रति बैरल पर रहा। आरंभिक आंकड़ों के अनुसार विदेशी पोर्टफोलियो निवेशकों ने शुक्रवार को 704.92 करोड़ रुपये की निकासी की। वहीं घरेलू संस्थागत निवेशकों ने 219.54 करोड़ रुपये की लिवरली की।